cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy mwl cy cy en cy cy cy cy cy cy cy cy cy nl cy la es cy nb cy en cy cy su cy ceb cy cy ca en cy nl en cy su cy su cy es es en es
FFOTOMARATHON CAERDYDD 2014 | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Mae Gwobr Gyntaf Ffotomarathon 2014 yng Nghaerdydd wedi cael ei ennill gan Awen Williams, gyda’i ffotograffau yn ganolbwynt trawiadol yn y ddegfed Arddangosfa Ffotomarathon blynyddol.
Curodd Awen, 34, yn wreiddiol o Wrecsam, ond nawr yn byw yng Nghaerdydd, dros 400 o gystadleuwyr eraill i sicrhau’r safle gyntaf, gan wneud argraff arbennig ar y beirniaid gyda’i dehongliad o’r 12 testun a osodwyd fel rhan o’r gystadleuaeth Photomarathon.
Y testynau eleni oedd: My Entry Number & Me, myself & I?, Street level, Camouflage, Ten, We’re all in this together, Attention to detail, Control, Crossed wires, The dying of the light, Stacked up, Join the dots ac It’s a wrap
Nawr yn dathlu ei degfed pen-blwydd yn y brifddinas, cystadleuaeth yw Photomarathon sy’n gweld ffotograffwyr yn ceisio cymryd 12 delwedd ar 12 testun a roddwyd dros gyfnod o 12 awr, a’r gofyn bod y 12 delwedd yn cael eu cymryd yn y drefn gywir. Cynhaliwyd Photomarathon eleni ar Ddydd Sadwrn, Mai 31ain. Yn dilyn y digwyddiad bu rhaid i’r beirniaid ymgymryd a’r dasg anodd o ddewis un enillydd a 12 enillydd testun o bron i 5,000 o ffotograffau unigol.
Dywedodd Awen, “”Mae profiad photmarathon fel dim byd arall. Mae nifer o ffyrdd i ddisgrifio’r diwrnod; cyffrous, llawn straen, yn hwyl, yn flinedig, yn ddiddorol, yn heriol yn feddyliol, yn orfoleddus … Mae’r awyrgylch ar y diwrnod mor gyfeillgar, gyda dieithriaid yn gwneud ffrindiau a rhannu eu profiadau. Mae ennill y Photomarathon yn teimlo’n anhygoel. Pan welais i fy lluniau unigol reit yng nghanol yr arddangosfa, ro ni’n methu credu fy llygaid. Roedd yn dipyn o sioc. Roedd yn sioc hyd yn oed yn fwy pan sylweddolais fy mod wedi ennill! Roedd y safon eleni mor uchel, mae’n ei gwneud yn hyd yn oed yn fwy anhygoel o fod cipio’r wobr gyntaf. ”
Nawr, gall aelodau o’r cyhoedd gael y cyfle i weld y canlyniadau mewn arddangosfa gyhoeddus o 21 Mehefin – 5 Gorffennaf yn oriel llawr cyntaf yn Amgueddfa Stori Caerdydd yn Yr Aes, Caerdydd. Bydd pob delwedd unigol a gymerwyd ar y diwrnod yn cael eu harddangos, ynghyd ac enillwyr y gystadleuaeth.
Dywedodd Betina Skovbro, Cyfarwyddwr Photomarathon ac un o’r beirniaid:” Unwaith eto, rydym wedi ein ysbrydoli gan y lefelau o greadigrwydd, dychymyg ac antur a ddangosir gan yr holl ymgeiswyr. Mae’n arbennig o gyffrous i gyhoeddi’r enillydd eleni, ond yn enwedig gan ein bod hefyd yn dathlu ein degfed pen-blwydd.”
“Mae portffolio buddugol Awen yn dangos amrywiaeth eang o ddulliau – i gyd yn dangos arddull cryf ac elfennau o hiwmor hefyd. Mae ei phortffolio buddugol yn cynnwys defnydd dychmygus o’r dirwedd drefol ac amryw o leoliadau ynghyd ag ambell i brop a ddewiswyd yn ofalus. Mae Awen wedi llwyddo i gynnal safon uchel yn gyson ar draws y portffolio cyfan, ond mae hefyd wedi llwyddo i gyfleu’r ansawdd dirgel yna, ‘ysbryd Photomarathon’ ”
Dewiswyd tri prif enillydd yn ogystal âc enillwyr testunau unigol a gwobr ifanc. Mae pob un o’r delweddau buddugol a’r rhai a ddaeth i fyny a ddewisir yn cael ei ddangos yn yr arddangosfa gyhoeddus. Beirniaid Photomarathon 2014 oedd Betina Skovbro, Mathew Talfan, Caroline Taylor a Simon Murray.
Bydd Arddangosfa Ffotomarathon ar agor yn Amgueddfa Stori Caerdydd o 21 Mehefin – 5 Gorffennaf. Yr oriau agor yw 10:00-16:00 (Dydd Llun – Dydd Sadwrn). Ar gau ar ddydd Sul.
Ennillodd Awen Williams y wobr gyntaf o taleb gwerth £300 trwy garedigrwydd Camera Centre UK, Caerdydd, yn ogystal â thaleb gwerth £100 gan bobbooks, lle ar gwrs byr ffotogallery a delwedd wedi’i fframio gan Express Imaging, Caerdydd. Claire Whittle, 32, o’r Rhath, Caerdydd ddaeth yn ail yn ennill taleb gwerth £100 o Camera Centre UK yn ogystal â taleb   gwerth £75 o bobbooks, lle ar ysgol haf ffotogallery a delwedd wedi’i fframio gan Express Imaging.; aeth y trydedd wobr i Julie Steed, 37, o Aberfan, Merthyr Tudful, a enillodd taleb £50 Camera Centre UK, taleb gwerth £50 o bobbooks, lle ar ysgol haf ffotogallery a delwedd wedi’i fframio gan Express Imaging.
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.